
ŠILUTĖS RAJONO SAVIVALDYBĖS ADMINISTRACIJOS
KOMUNIKACIJOS SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL KANDIDATO TEIKIMO LIETUVOS SAVIVALDYBIŲ ASOCIACIJOS APDOVANOJIMUI „AUKSINĖS KRIVŪLĖS“  RITERIS“  PROJEKTO


  2026 m.  liepos 31 d.
Šilutė


	
1. Parengto projekto tikslai ir uždaviniai.

	Gautas Lietuvos savivaldybių asociacijos 2026 m. birželio 29 d. raštas Nr. SD-2026 „Kvietimas teikti kandidatus 2026 m. „Auksinės krivūlės“ riteris“o apdovanojimui“.  Automobilių sporto klubas „Vilkyčiai“ pateikė siūlymą teikti šiam apdovanojimui Kazimiero Gudžiūno kandidatūrą. K. Gudžiūnas – ilgametis automobilių sporto organizatorius, sportininkas, visuomenininkas ir automobilių sporto klubo „Vilkyčiai“ įkūrėjas, daugiau kaip penkis dešimtmečius reikšmingai prisidedantis prie Lietuvos automobilių sporto plėtros beiir Šilutės rajono savivaldybės vardo garsinimo Lietuvoje ir užsienyje. 
Jo iniciatyva Vilkyčiuose sukurta tarptautinius FIA reikalavimus atitinkanti automobilių sporto trasa, kurioje nuo 2016 metų kasmet vyksta FIA Europos autokroso čempionato etapai – vienintelės tokio lygio automobilių sporto varžybos Lietuvoje. Daugiau kaip 39 metus organizuojamos tarptautinės varžybos reikšmingai prisideda prie Šilutės rajono savivaldybės žinomumo, turizmo ir ekonominio aktyvumo didinimo. 
K. Gudžiūnas aktyviai dalyvauja Lietuvos automobilių sporto valdyme ir jau daugelį metų prisideda prie jo plėtros, ugdo jaunąją sportininkų kartą, perduoda sukauptą patirtį ir puoselėja automobilių sporto tradicijas. Už nuopelnus Lietuvos sportui ir Šilutės rajono savivaldybės vardo garsinimą jis yra pelnęs daugybę valstybinių ir sporto organizacijų apdovanojimų, tarp jų – aukščiausią Šilutės rajono savivaldybės apdovanojimą – „Sidabrinės nendrės“ premiją. 
Atsižvelgiant į išskirtinius nuopelnus Lietuvos automobilių sportui, ilgametę visuomeninę veiklą, reikšmingą indėlį į Šilutės rajono savivaldybės vardo garsinimą ir Lietuvos reprezentavimą tarptautiniu mastu bei sporto tradicijų puoselėjimą, siūloma pritarti Kazimiero Gudžiūno kandidatūros teikimui Lietuvos savivaldybių asociacijos apdovanojimui „Auksinės krivūlės“ riteris“o nominacijai. 


	
2. Kaip šiuo metu yra sureguliuoti projekte aptarti klausimai.

	Lietuvos savivaldybių asociacija 2026 m. birželio 29 d. raštu Nr. SD-2026 pakvietė savivaldybes teikti kandidatus „Auksinės krivūlės riterio“ apdovanojimui. Vadovaujantis Lietuvos savivaldybių asociacijos valdybos 2023 m. rugpjūčio 3 d. nutarimo Nr. VN-53 „Dėl Lietuvos savivaldybių asociacijos apdovanojimų nuostatų patvirtinimo“ 4 punktu, teisę siūlyti asmenis Lietuvos savivaldybių asociacijos apdovanojimui ženklu „Auksinės krivūlės riteris“ turi  Lietuvos savivaldybių asociacijos prezidentas ir (/ arba) savivaldybių tarybos.
Projektas parengtas vadovaujantis aukščiau minėtais dokumentais bei Lietuvos Respublikos vietos savivaldos įstatymo 15 straipsnio 4 dalimi ir Lietuvos savivaldybių asociacijos apdovanojimų nuostatais, patvirtintais Lietuvos savivaldybių asociacijos valdybos 2023 m. rugpjūčio 3 d. nutarimu Nr. VN-53 „Dėl Lietuvos savivaldybių asociacijos apdovanojimų nuostatų pakeitimo“.
.


	3. Kokių pozityvių rezultatų laukiama.

	Priėmus šį sprendimą, automobilių sporto klubo „Vilkyčiai“ direktoriaus kandidatūra bus teikiama Lietuvos savivaldybių asociacijai svarstyti dėl apdovanojimo  „Auksinės krivūlės“ riteris“o nominacijai.

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra 

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Nėra

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Nereikia

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra

	
8. Projekto autorius ar autorių grupė.

	Komunikacijos skyriaus vedėja Asta Jagelavičienė

	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Taryba, LSA, „Auksinės krivūlės“ riteris“.

	
10. Kiti, autorių nuomone, reikalingi pagrindimai ir paaiškinimai.

	Nėra





Komunikacijos skyriaus vedėja						          Asta Jagelavičienė 



